**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 21.10.2023, ora 08.00 – 22.10.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 22.10.2023, ora 07.00**

**RÂURI**

Debitele au fost în general staționare, exceptând râurile din bazinele hidrografice: Vișeu, Iza, Tur, Lăpuș, bazinul superior al Bistriței (afluent al Siretului) și cursul superior al Prutului, unde au fost în ușoară scădere.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mici (sub 30% din normalele lunare) pe râurile din bazinele hidrografice: Timiș, Moravița, Caraș, Cerna, Vedea, Tazlău, Rm. Sărat, Bârlad, Jijia, pe afluenții Jiului, pe unii afluenți din bazinul superior și mijlociu al Oltului, pe unii afluenți din bazinul superior al Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare.

Sunt posibile ușoare creșteri de niveluri și debite pe unele râuri mici din zonele de deal și munte din vestul, centrul și nord – vestul țării, cu o probabilitate mai mare pe cele din Crișana, datorită precipitațiilor sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 21.10.2023 – 22.10.2023 a fost staționar, având valoarea de 2000 m3/s, sub media multianuală a lunii octombrie (3850 m3/s) .

În aval de Porţile de Fier debitele au fost în ușoară scădere pe sectoarele Gruia – Tr. Măgurele și Brăila – Tulcea și staționare pe sectorul Zimnicea – Vadu Oii.

Debitul la intrarea în țară (secțiunea Baziaș) va fi staționar (2000 m3/s).

În aval de Porțile de Fier, debitele vor fi în creştere uşoară pe sectoarele Gruia – Calafat şi Cernavodă – Vadu Oii, relativ staționare pe sectorul Bechet – Călăraşi şi în uşoară scădere pe sectorul Brăila – Tulcea.

**2.** **Situația meteorologică în intervalul 21.10.2023, ora 09.00 – 22.10.2023, ora 06.00**

**ÎN ŢARĂ**

Procesul de încălzire a vremii a continuat în majoritatea zonelor, aceasta devenind extrem de caldă pentru ultima decadă a lunii octombrie, abaterea pozitivă față de mediile climatologice fiind, în general, de peste 10 grade și ajungând până la 18...19 grade în cea mai mare parte a Moldovei și izolat în Lunca și Delta Dunării. Ziua și în prima parte a nopții cerul a fost mai mult senin în jumătatea de sud-est a țării și temporar noros în rest. În cea de a doua parte a nopții acesta s-a menținut degajat doar în est și în sud-est. Izolat a plouat slab în regiunile vestice și nord-vestice. Vântul a suflat slab și moderat, cu intensificări în Banat, Crișana și izolat în Transilvania, Moldova și Dobrogea (rafale în general de 50...60 km/h), dar și la munte, la altitudini mari, unde s-au depășit pe suprafețe mici 70...80 km/h. Temperaturile maxime s-au situat între 22 de grade la Sulina și 35 de grade la Turnu Măgurele, Bechet și Zimnicea. La ora 6 se înregistrau valori termice cuprinse între 3 grade la Miercurea Ciuc și 22 de grade la Calafat, Cotnari și Mahmudia. Izolat, dimineața și noaptea, s-a format ceață în depresiuni.

OBSERVAȚII: de ieri de la ora 6 a fost în vigoare o atenționare cod galben pentru fenomene meteorologice periculoase imediate, emisă de către SRPV Sibiu.

**LA BUCUREŞTI**

Vremea a continuat să se încălzească și a devenit extrem de caldă pentru această perioadă, abaterea termică pozitivă, față de mediile multianuale, fiind de 15...16 grade. Cerul a fost mai mult senin, iar în a doua parte a nopții variabil. Vântul a suflat slab și moderat. Temperatura maximă a fost de 32 de grade la Afumați și Băneasa și de 33 de grade la Filaret. La ora 6 se înregistrau 11 grade în Băneasa, 13 grade la Afumați și 15 grade la Filaret.

**3. Prognoza meteorologică în intervalul 22.10.2023, ora 09.00 – 23.10.2023, ora 09.00**

**ÎN ŢARĂ**

Valorile termice vor scădea îndeosebi în jumătatea de nord a țării, însă se vor situa în continuare peste cele specifice datei în toată țara, iar în Podișul Dobrogei și în mare parte din Câmpia Română vor caracteriza o vreme călduroasă. Temperaturile maxime se vor situa în general între 23 și 32 de grade, iar cele minime între 6 și 17 grade. Cerul va fi variabil, temporar cu înnorări, averse și posibil descărcări electrice, în Maramureș. local în Crișana, în zona montană și izolat în Banat, Transilvania și Oltenia. Vântul va sufla slab și moderat, cu intensificări la munte, în special la altitudini mari, unde ziua vor fi rafale de peste 70...80 km/h, dar pe alocuri și în regiunile vestice și nord-vestice, dar la viteze mai mici, în general de 40...45 km/h. Dimineața și noaptea, pe arii restrânse, se va semnala ceață.

**LA BUCUREŞTI**

Vremea se va menține călduroasă. Cerul va fi variabil, mai mult senin după-amiaza și seara. Vântul va sufla slab și moderat. Temperatura maximă va fi de 30...31 de grade, iar cea minimă de 10...13 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Câmpu lui Neag (Buta), pentru efectuarea lucrarilor de inlocuire a conductei Buta-Baraj.  ***Administratia Bazinala de Apă Buzău-Ialomiţa***  Pentru sectoarele fluviului Dunărea aferente ABA Buzău-Ialomița: urmare a scăderii debitului fluviului Dunărea din ultima perioada, precum si a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii si 5.2 Braț Macin – PH Smârdan.  ***Administratia Bazinala de Apă Dobrogea-Litoral***  Ca urmare a scăderii debitului fluviului Dunărea din ultima perioada, începând cu data de 21.09.2023 s-a trecut la aplicarea fazei de atentionare/avertizare pe sectoarele Chiciu(km 375) - Izvoarele (km 345) - Cernavoda (km 298) - Harsova (km 238), Dăeni - Măcin - Smârdan - Grindu - Isaccea - brat Chilia - brat Tulcea - brat Sulina, conform prevederilor Planului de restrictii si folosire a apelor in perioadele deficitare, pentru BH Dunare 2021-2025. Incepand cu data de 17.10.2023 a fost instituita faza de atentionare/avertizare-perioada de iarna, pentru SNN CNE Cernavoda, iar pe **sectorul Chiciu – Cernavoda – Harsova (sector 6.2.),** nivelul Dunarii a atins valoarea corespunzatoare treptei 1 de restrictii conform prevederilorPlanului de restrictii si folosire a apelor in perioadele deficitare, pentru BH Dunare 2021-2025. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**